Gilboako ihesa

Gilboako ihesa 2021eko irailaren 6an segurtasun handiko Gilboa kartzelan preso zeuden sei palestinarrek burutu zuten, ziegan zulo bat eginda. Seiak bizi osorako espetxe zigorrak betetzen ari ziren, eta 22 metro koadroko eta hiru oheko ziega batean bizi ziren. Zenbait iturriren arabera, Jordaniara ihes eginak izan zitezkeen, herrialdeen arteko muga espetxetik gertu baitago.

Ihes egindakoen artean Zakaria Zubeidi zegoen, Al-Aqsako Martirien Brigadako Jenin hiriko arduradun izandakoa. Beste bostak Jihad Islamikoa erakundeko kideak ziren, haiek ere Jeningoak. Hirian ospakizun tiroak entzun ziren astelehen goizaldean.

Israelgo segurtasun indarren lana kritikatu zuten askok; izan ere, presoek hilabeteak behar izan zituzten ihes egin ahal izateko tunela zulatzeko. Susmoak ere zabaldu ziren espetxeko arduradunak jakinaren gainean ote zeuden. Jihad Islamikoak heroikotzat jo du ihesaldia.

Irailaren 19an atxilotu zituzten guztiak.

 Erreferentziak 

 Kanpo estekak 

Kategoria:Espetxe ihesak
Kategoria:Israelgo historia
Kategoria:2021
Kategoria:Israel-Palestina gatazka